Microdia Xtra Elite – prvá karta microSD s polterabajtovou kapacitou
Taiwanská spoločnosť Microdia predstavila na Computexe prvú pamäťovú kartu microSD na svete s kapacitou 512 GB. Je to viac ako dvojnásobok maximálnej kapacity (200 GB) dostupnej na súčasnom trhu. Doterajším rekordérom bola karta Ultra microSDXC od SanDisku.
Microdia však nenasleduje dnešný trend zlacňovania zariadení mass storage. Ak chcete pol terabajtu na karte veľkej ako necht, musíte si za to priplatiť. Uvádzacia cena sa totiž pohybuje okolo 1000 dolárov.
Karta Xtra Elite sa dostane na trh pravdepodobne budúci mesiac a bude podporovať štandard UHS s rýchlosťou až 300 Mb/s. Je založená na štandarde SD 4.0, ktorý zahŕňa sekundárny rad pinov, takže ak vaše zariadenie nespĺňa požiadavky SD 4.0, budete sa musieť uspokojiť s polovičnou rýchlosťou 150 Mb/s.
Karta je určená najmä pre profesionálnych fotografov a kameramanov, ktorí ocenia rýchly prenos a veľkosť úložného priestoru.Zdroj: phonearena.com
Mohlo by Vás zaujímať
Podpora Windows 7 sa skončí o tri roky. Tento rok končí Vista a kancelársky balík Microsoft Office 2007
Svetovo najpopulárnejší desktopový operačný systém Windows 7 má už takmer 8 rokov. Blíži sa termín oficiálneho ukončenia jeho podpory, ktorý Microsoft určil na 14. januára 2020. Tradičná podpora sa s ...
Výrobca tepelných kamier Flir Systems odhalil svoju novú kameru, určenú pre Android. Kamera Flir One sa k smartfónu pripevní prostredníctvom portu USB typu C a používateľovi poskytne tepelný obraz obj ...
Pri kúpe mobilného zariadenia je rozhodujúci aspekt jeho veľkosť. Ak chce používateľ telefonovať a posielať SMS, uprednostní telefón. Ak bude hlavne pracovať s e-mailmi a prehliadať web, hodí sa mu sk ...